Soċjetà Sant'And Forom ta' Gvern Lokali f'Ħal Lija l-ewwel parti (1773-1798) Il-gvern lokali li twaqqaf permezz tal-Att Nru. XV tal-1993, u li beda jaħdem f'Ħal Lija, ħmistax-il sena ilu, fl-1994, ma kienx l-ewwel forma ta' gvern lokali f'Ħal Lija. Forom oħra ta' gvern lokali eżistew, kemm taħt il-ħakma tal-Kavallieri ta' San Ġwann (1773-1798), kemm taħt dik Franċiża, u mhux inqas taħt il-ħakma kolonjali Inġliża sa l-1896. Il-gvern lokali f'Ħal Lija fl-aħħar snin tal-Kavallieri Permezz ta' digriet bid-data tat-28 t'Awwissu 1773, il-Gran Mastru Fra Francesco Ximenes de Texada (1773-1775) għamel riforma tal- amministrazzjoni lokali fil-kampanja (jiġifieri l-irħula barra mis-swar). Permezz ta' dan id-digriet Ximenes iddeċieda li jaħtar tliet uffiċjali għall-kampanja, li kienu s-sindku, il-gurat u l-accatapano. Dawn it-tliet uffiċjali, kellhom jinħatru mill-Gran Mastru ta' kull sena u ngħataw ċertu responsabbilitajiet. Il-kampanja ta' Malta ġiet maqsuma f'disa' distretti, u fuq kull distretti kellu jkun hemm it-tliet uffiċjali fuq imsemmija. Fost id- distretti kien hemm id-distrett ta' Ħal Lija, Ħal Balzan u Ħ' Attard. Id-digriet ta' Ximenes speċifika d-dmirijiet tat-tliet uffiċjali fuq imsemmija. Fost affarijiet oħra s-Sindku u l-Gurat kienu mistennija li jgħassu fuq l-imġieba u l-istil tal-ħajja tal-abitanti tad-distrett tagħhom. Flimkien, it-tliet uffiċjali kellhom jissorveljaw lil tal-ħwienet u l-bejjiegħa tal-qamħ u tal- maħlut sabiex ix-xerrejja ma jigux mqarrqa fejn jidħlu l-użin u l-prezzijiet. Kellhom ukoll jgħaddulhom l-użin maħruġ mill-ġurat tal-Università (il- gvern muniċipali) tal-Imdina. Is-Sindku kellu wkoll dmirijiet ġudizzjarji għax kellu l-jedd li jiddeċiedi numru ta' kawżi. Biex iżomm l-ordni fid-distrett tiegħu, kellu l-jedd li jżomm fir-residenza tiegħu, jew f'xi post ieħor, ċipp fejn seta' jżomm għal xi żmien quddiem il-qorti li taħtha kien jaqa'. Is-Sindku kellu wkoll id-dmir fi jkollu għad-dispożizzjoni tiegħu numru ta' rġiel li jissejħu 'franchi' biex jgħinuh fil-qadi tad-dmirijiet tiegħu. Dawn l-irġiel kienu meħlusa mid-dmirijiet militari. Is-sistema introdotta minn Ximenes, b'xi tibdiliet żgħar, baqgħet taħdem sa tmien il-ħakma tal-Kavallieri ta' San Gwann. Fl-istess jum li ħareġ id-digriet tiegħu, Ximenes għamel ukoll l-ewwel ħatriet ta' sindki, ġurati u accatapani, għad-distrett ta' Ħal Lija, Ħal Balzan u H' Attard, saru dawn il-ħatriet: Sindku — Ġużeppi Debono, Ġurat - Filippu Borg, u, Accatapano - Saver Mamo. L-istess uffiċjali ġew ikkonfermati fil-karigi f'Awwissu tal-1774. Dawn il- ħġatriet baqgħu jsiru regolarment sal-1797. Sena Sindku Gurat Accatapani 177s: Ġużeppi Debono: — Filippu Borg Ġanni Mallia 17765 Ġużeppi Debono: Filippu Borg Ġużeppi Mifsud 17776. Filippu Borg Karlu Gatt Ġużeppi Gafa 17787 Filippu Borg Mattija Gatt ma nħatrux iżjed 17795: — Filippu Borg Mikiel Vassallo 17809 Filippu Borg Mattija Gatt 17917 Filippu Borg Mattija Gatt 178211 Filippu Borg Mattija Gatt Filippu Borg Mattija Gatt 17845 Filippu Borg Mattija Gatt Filippu Borg Mattija Gatt 17865 Filippu Borg Mattija Gatt 1787: Filippu Borg Mattija Gatt 17887 Filippu Borg Mattija Gatt 17895: Filippu Borg Mattija Gatt 1790 ma sibtx tagħrif 17915 Filippu Borg Mattija Gatt 17927: Filippu Borg Mattija Gatt 1708 ma sibtx tagħrif 1794 ma sibtx tagħrif Festa tas-Salvatur 2009 l L(ibrerija) N(azzjonali) M(alta), A(rkivju) O(rdni) M(alta) 577, ff. 9 L-N.M. A.O.M. 585 f. 96r.